মহামারী আকারে বাড়ছে প্রতিদিন সড়ক দুর্ঘটনা। গত ১০ বছরে সড়ক দুর্ঘটনায় নিহত প্রায় ৪৭ হাজার মানুষ। মরছে মানুষ বাড়ছে দুর্ঘটনা। দেখার কেউ নেই। যা-ও কিছু আইন আছে কিন্তু প্রয়োগ নেই। অদক্ষ চালক, ভাঙাচুরা রাস্তাঘাট, যান্ত্রিক ত্রুটি সর্বোপরি জনগণের অসচেতনতার কারণেই ঘটছে মর্মান্তিক সড়ক দুর্ঘটনা। প্রখ্যাত রাজনীতিবিদ, সাংবাদিক-সাহিত্যিকসহ বিভিন্ন পেশা ও শ্রেণীর মানুষ সড়ক দুর্ঘটনায় মর্মান্তিকভাবে প্রাণ হারালেও কারো টনক নড়ছে না। কবে বাংলাদেশের মানুষ মুক্তি পাবে এই অনাকাক্সিক্ষত মৃত্যুর হাত থেকে। এই প্রশ্নের উত্তর কারোরই জানা নেই। সড়ক দুর্ঘটনায় জানমালের যে ক্ষয়ক্ষতি হয় এক কথায় তা অপূরণীয়। বিশ্ব স্বাস্থ্য সংস্থার মতে, উন্নয়নশীল দেশগুলোতে সড়ক দুর্ঘটনায় ক্ষতির পরিমাণ জিডিপির ২-৩%। নিয়মিত রাস্তাঘাট সংস্কার, সম্প্রসারণ, ডিভাইডার তৈরি, চালকদের উপযুক্ত প্রশিক্ষণ, ওভারলোডেড ও দ্রুতগামী গাড়ি নিয়ন্ত্রণ, ট্রাফিক পুলিশসহ সকলের জবাবদিহিতা ও দায়িত্ববোধ প্রতিষ্ঠা এবং সড়ক নিরাপত্তাজনিত শিক্ষা পাঠ্যপুস্তকে অন্তর্ভুক্ত করার মাধ্যমেই এর প্রতিকার করা যেতে পারে।